open-index/open-wikipedia-markdown huggingface dataset:
தும்மல நாகேசுவர ராவ்

**தும்மல நாகேசுவர ராவ்** (*Thummala Nageswara Rao*) இந்திய தேசிய காங்கிரசு அரசியல்வாதி ஆவார். இவர் ஆந்திரப் பிரதேச அரசாங்கத்திலும், பின்னர், தெலங்காணா அரசாங்கத்திலும் 4 முறை முக்கிய துறைகளின் அமைச்சராக இருந்துள்ளார். இவர் கம்மம் மாவட்டத்தைச் சேர்ந்தவர்.

## அரசியல் வாழ்க்கை
இவர் 1982 தேர்தல் சமயத்தில் தெலுங்கு தேசத்தில் சேர்ந்தார். ஆனால் 1983 தேர்தலில் தோல்வியடைந்தார். 1985, 1994 மற்றும் 1999 ஆம் ஆண்டுகளில் சத்துப்பள்ளி தொகுதியிலிருந்து தெலுங்கு தேசம் கட்சி வேட்பாளராக ஆந்திரப் பிரதேசத்தின் சட்டமன்றத்திற்கு மூன்று முறை தேர்ந்தெடுக்கப்பட்டார்.

2014 தேர்தலில் மீண்டும் அந்த தொகுதியில் போட்டியிட்டு 6,000 வாக்குகள் வித்தியாசத்தில் தோல்வியடைந்தார். ஆந்திரப் பிரதேசம் இரண்டாகப் பிரிந்ததால் தெலங்காண சட்டப் பேரவைக்கு தேர்தல் நடந்தது.

இவர் செப்டம்பர் 2014 இல் பாரத இராட்டி சமிதியில் சேர்ந்தார். டிசம்பர் 2014 இல் அமைச்சரவையில் சேர்ந்து சாலைகள் மற்றும் கட்டிடங்கள் அமைச்சராகப் பணியாற்றினார். தற்போதைய அரசாங்கத்தில் சாலைகள் மற்றும் கட்டிடங்கள் துறை அமைச்சராகப் பணியாற்றினார். இவர் கட்சியை விட்டு வெளியேறி செப்டம்பர் 2023 இல் இந்திய தேசிய காங்கிரசில்ல் சேர்ந்தார்.

2016 இல் தெலங்காணா சட்ட மேலவை உறுப்பினராக சில காலம் பணியாற்றினார். இடைத்தேர்தலில் பாலைர் தொகுதியில்    45,676 வாக்குகள் பெரும்பான்மையுடன் வெற்றி பெற்றார்.

## மேற்கோள்கள்

பகுப்பு:தெலுங்கு தேசம் கட்சி அரசியல்வாதிகள்
பகுப்பு:1953 பிறப்புகள்
பகுப்பு:வாழும் மக்கள்
பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
பகுப்பு:பாரத் இராட்டிர சமிதி அரசியல்வாதிகள்
அமீர் அப்துல்லா கான் நியாசி

**லெப்டினண்ட் ஜெனரல் ஏ. ஏ. கே. நியாசி** (Lieutenant General *Amir Abdullah Khan Niazi*) (1915 - 1 பிப்ரவரி 2004), வங்காளதேச விடுதலைப் போர் மற்றும்  1971 இந்தியா-பாகிஸ்தான் போரின் போது கிழக்கு பாகிஸ்தான் பகுதியில் பாகிஸ்தான் இராணுவத்தின் கட்டளை அதிகாரியாக இருந்தார். போரில் பாகிஸ்தான் படைகள்,  இந்தியப் படைகளிடம் தோற்றதால், லெப்.  ஜெனரல் ஏ. ஏ. கே. நியாசி தலைமையிலான பாகிஸ்தான் இராணுவத்தின் 70,000 படைவீரர்கள் எவ்வித நிபந்தனையுமின்றி, 16 டிசமப்ர் 1971 அன்று இந்திய இராணுவ அதிகாரி லெப். ஜெனரல் ஜெகத் சிங் அரோராவிடம் சரண் அடையும் ஒப்பந்தத்தில் கையொப்பமிட்டார்.

## அடிக்குறிப்புகள்

## மேற்கோள்கள்

## வெளி இணைப்புகள்
* Pakistan: Independence and Military Succession
* Video of Surrender By General Niazi, A. A. K.
* Lt. Gen A.A.K. Niazi 

பகுப்பு:1915 பிறப்புகள்
பகுப்பு:2004 இறப்புகள்
பகுப்பு:இராணுவத் தலைவர்கள்
பகுப்பு:பாக்கித்தான் படைத்துறை
கெப்ளர்-24

**கெப்ள்ர்-24** *(Kepler-24)*  என்பது வடக்கு இலைரா விண்மீன் குழுவில் ஒரு விண்மீனாகும்'''. இது விண்வெளி ஆயங்களில்:  வல ஏற்றம்  இலும்   இறக்கம்  இலும்.  உள்ளது.  இதன் தோற்றப் பொலிவுப் பருமை 15.5 ஆகும்மிதை வெறுங்கண்ணால் பார்க்க முடியாத அளவு மங்கலாக உள்ளது.

## கோள் அமைப்பு
2011 ஆம் ஆண்டில் பி ,சி என இரண்டு  கோள்கள் கண்டுபிடிக்கப்பட்டன , மேலும் 2012 ஆம் இவை ஆண்டில் டி, ஈ. உடன்  உறுதி செய்யப்பட்டன

## மேற்கோள்கள்

பகுப்பு:முதன்மை வரிசை விண்மீன்கள்
பகுப்பு:இலைரா விண்மீன் குழாம்
வலியசாலை மகாதேவர் கோயில்

**வலியசாலை மகாதேவர் கோயில்**  இந்தியாவில கேரளாவில் திருவனந்தபுரத்தில் உள்ள பழமையான திரிமூர்த்தி கோயில்களில் ஒன்றாகும். காந்தளூர் சாலை என்ற புகழ்பெற்ற பல்கலைக்கழகம் பல நூற்றாண்டுகளுக்கு முன்பு இங்கு இருந்தது.

## புராணம்
சேர, சோழ, பாண்டிய மன்னர்கள் ஒருவரை ஒருவர் எதிர்த்துப் போரிட்டு கந்தளூர் பகுதியில் இறந்தனர். அவர்களின் இறுதிச் சடங்குகளின்போது அவர்களின் ராணிகள் சதியில் ஈடுபட்டனர். சதியில் அவர்கள் ஈடுபட்ட இடத்தில் பிரம்மா, வெங்கட பெருமாள் மற்றும் மகாதேவர் ஆகியோருக்கு கோயில்கள் எழுப்பப்பட்டன. 

## மேற்கோள்கள்

பகுப்பு:திருவனந்தபுரம் மாவட்டத்தில் உள்ள சிவன் கோயில்கள்
பெரும்குளம்

**பெரும்குளம்**  (*Perumkulam*) இந்தியாவின் கேரள மாநிலத்தில் உள்ள கொல்லம் மாவட்டத்தில் உள்ள ஒரு கிராமமாகும். இது இந்தியாவின் இரண்டாவது மற்றும் கேரளாவின் முதல் புத்தகங்களின் கிராமமாகும். இந்தக் கிராமம் 2020 ஆம் ஆண்டு சூன் மாதம் 19 ஆம் தேதியன்று  அங்கீகாரத்தைப் பெற்றது 

## அமைவிடம்
பெரும்குளம் கிராமம் கொட்டாரக்கரா - பூவட்டூர் சாலையில் குளக்கடை ஊராட்சியில் கொட்டரக்கரா நகரத்திலிருந்து 6 கி.மீ. தொலைவிலும், பிரதான மத்திய சாலையில் ஈஞ்சக்காட்டில் இருந்து 3 கி.மீ. தொலைவிலும் அமைந்துள்ளது. அருகிலுள்ள இரயில் நிலையம் கொட்டாரகரா இரயில் நிலையம் ஆகும்.

## மக்கள்தொகையியல்
 ஆம் ஆண்டின் மக்கள் தொகை கணக்கெடுப்பு தரவுகளின் படி பெரும்குளத்தின் மொத்த மக்கள் தொகை 19074 ஆகும்.  இதில் ஆண்கள் 9286 பேரும் பெண்கள் 9788 பேரும் இருந்தனர்.

## மேற்கோள்கள்

பகுப்பு:கேரள வரலாறு (1947- தற்போதுவரை)
பகுப்பு:கொல்லம் மாவட்டம்
பகுப்பு:Coordinates on Wikidata
கோகா ராமசுவாமி

**கோகா ராமசுவாமி** (*Goka Ramaswamy*) (1933 - 21 மார்ச் 2005) பிரிக்கப்படாத ஆந்திரப் பிரதேசத்தைச் சேர்ந்த இந்திய தேசிய காங்கிரசின் இந்திய அரசியல்வாதி ஆவார். ராமசாமி 1978 முதல் 1982 வரை ஆந்திரப் பிரதேசத்தில் அமைச்சராகப் பல்வேறு துறைகளை வகித்தார். இவர் 1978 மற்றும் 1983 ஆம் ஆண்டுகளில் ஆந்திரப் பிரதேச சட்டமன்றத்தின் கான்பூர் (நிலையம்) சட்டமன்றத் தொகுதிக்கு இரண்டு முறை இந்திய தேசிய காங்கிரசு வேட்பாளராகத் தேர்ந்தெடுக்கப்பட்டார். என். டி. ராமராவ் புதிதாகத் தொடங்கப்பட்ட தெலுங்கு தேசம் கட்சி முதல் முறையாக அரசு அமைத்தபோது ஆந்திரப் பிரதேச சட்டப் பேரவையில் 1983 மற்றும் 1985 க்கு இடையில் காங்கிரசு சட்டமன்றக் கட்சியின் துணைத் தலைவராகவும் இருந்தார்.

## மேற்கோள்கள்

பகுப்பு:2005 இறப்புகள்
பகுப்பு:1933 பிறப்புகள்
ஓல்டுஆம் இலை ஆமை

**ஓல்டுஆம் இலை ஆமை** (*Oldham's leaf turtle*)(*சைக்கிள்மைசு ஓல்டுகாமி*) என்பது *ஜியோமிடிடே* குடும்பத்தில் உள்ள ஒரு ஆமை சிற்றினம் ஆகும்.

## சொற்பிறப்பியல்
ஓல்டுஆம் இலை ஆமையின் சிற்றினப் பெயரான, *ஓல்டுகாமி* மற்றும் பொதுவான பெயர், ஓல்டு ஆம் இலை ஆமை, இந்தியப் புவியியல் ஆய்வகத்தின் கண்காணிப்பாளரான தோமசு ஓல்டு ஆமின் நினைவாக இடப்பட்டுள்ளது. *சைக்கிள்மைசு* என்ற பொதுவான பெயர் கிரேக்க κύκλος (kyklos, அதாவது 'சுற்று' அல்லது 'வட்டம்', தலையோட்டின் வடிவத்தைக் குறிக்கிறது. மற்றும் εμύς (emys; 'நன்னீர் ஆமை' என்பதிலிருந்து வந்தது.

## புவியியல் வரம்பு
*சை. ஓல்ட்காமி* வங்காளதேசம், மிசோரமின் தெராய், மியான்மர், தாய்லாந்து, வியட்நாம், மேற்கு போர்னியோ, சுமத்ரா மற்றும் சாவகம் தீவில் காணப்படுகிறது. மேலும், ***சைக்கிள்மைசு*** ***ஓல்டுகாமி சானென்சிசு*** சில நேரங்களில் இதன் ஓடு வடிவத்தின் காரணமாக ஒரு தனித்துவமான இனமாகக் கருதப்படுகிறது. மத்திய மியான்மரில் இருந்து தாய்லாந்து மற்றும் கம்போடியா வரை இது நிகழ்கிறது.

## கலப்பினம்
ஜெர்மனியில், ஆண் *சைக்கிள்மைசு* *(ஓல்டுகாமி)* *சானென்சிசு* மற்றும் சீனா ஆமை ஒன்றிற்கும் இடையேயான கலப்பின நிகழ்வு விவரிக்கப்பட்டுள்ளது.

## மேற்கோள்கள்

## குறிப்புகள்

*   (1918). "Chelonia and Batrachia of the Inlé Lake". *Records of the Indian Museum (Calcutta*) **14**: 67–69.
*   (2005). "On the hybridisation between two distantly related Asian turtles (Testudines: *Sacalia* × *Mauremys*)". *Salamandra (journal)* **41**: 21–26. PDF fulltext
*   (1997). "*Revision der südostasiatischen Dornschildkröten-Gattung *Cyclemys* Bell 1834, mit Beschreibung einer neuen Art* ". *Salamandra* **33** (3): 183–212. (in German).
*   (1863). "Observations on the box tortoises, with the Descriptions of Three New Asiatic species". *Proceedings of the Zoological Society of London* **1863**: 173–179. (*Cyclemys oldhamii*, new species, p.&nbsp;178).
*   (1864). "Observations on the box tortoises, with the Descriptions of Three New Asiatic species". *Annals and Magazine of Natural History, Third Series* **13**: 105–111.
*   (2002). "New data on the diversity of the Southeast Asian leaf turtle genus *Cyclemys* BELL, 1834. Molecular results (reptilia: Testudines: Geoemydidae)". *Faunistische Abhandlungen des Staatlichen Museums für Tierkunde Dresden* **23** (4): 75–86.
*   (2003). "*Die Dornschildkröten der Gattung *Cyclemys* BELL, 1834* ". *Draco* **4** (13): 37–42. (in German).

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
பகுப்பு:ஆமைகள்
பல்லே ரகுநாத ரெட்டி

**பல்லே ரகுநாத ரெட்டி** (*Palle Raghunatha Reddy*) ஆந்திரப் பிரதேசத்தின் தெலுங்கு தேசம் கட்சி அரசியல்வாதியாவார். இவர், 2014 முதல் 2019 வரை புட்டபர்த்தி சட்டமன்ற உறுப்பினராக இருந்தார்.

இவர் முதன்முதலில் 1999 இல் அனந்தபூர் மாவட்டத்தில் உள்ள நல்லமடா தொகுதியிலிருந்து சட்டமன்ற பொதுத் தேர்தலில் தேர்ந்தெடுக்கப்பட்டார். பின்னர் தலைமை அரசாங்க கொறடாவாக பணியாற்றினார்  ஆனால் கட்சிக்குள் இருந்து கடுமையான எதிர்ப்பை எதிர்கொண்டார். 2007ல் சட்ட மேலவைக்கு தேர்ந்தெடுக்கப்பட்டார்.

இவர், முதலமைச்சர் நா. சந்திரபாபு நாயுடுவுடன் இணைந்து விசாகப்பட்டினத்தில் தகவல் தொழில்நுட்பத்தில் *ஏபி கிளவுட்* இமுன்முயற்சியைத் தொடங்கினார்.

## மேற்கோள்கள்

பகுப்பு:ஆந்திரப் பிரதேச சட்டமன்ற உறுப்பினர்கள்
பகுப்பு:தெலுங்கு தேசம் கட்சி அரசியல்வாதிகள்
பகுப்பு:வாழும் மக்கள்
த டைம்சு ஒஃப் சிலோன்

***த டைம்சு ஒஃப் சிலோன்*** (*The Times of Ceylon*) என்பது இலங்கையில் கொழும்பு நகரில் இருந்து வெளியிடப்பட்ட ஓர் ஆங்கிலச் செய்திப் பத்திரிகை ஆகும். இது முதன் முதலில் 1846-ஆம் ஆண்டில் *சிலோன் டைம்சு* என்ற பெயரில் வெளிவந்தது. இதன் வெளியீடு 1985 இல் நிறுத்தப்பட்டது.

## வரலாறு

சிலோன் டைம்சு செய்தி இதழ் 1846 சூலை 11 இல் செயலிழந்த *த சிலோன் கெரால்டு* அச்சகத்தில் வில்சன், ரிச்சி நிறுவனத்தினரால் தொடங்கப்பட்டது. *தி ஒப்சர்வர்* பத்திரிகைக்குப் போட்டியாகவும், பிரித்தானியக் குடியேற்றங்களின் வணிக நலன்களை மேம்படுத்துவதற்காகவும் இந்த செய்தித்தாள் தொடங்கப்பட்டது. தொடக்கத்தில் செவ்வாய், வெள்ளிக்கிழமைகளில் மட்டும் இது வெளியிடப்பட்டது.

1858 இல் இப்பத்திரிகை நிறுவனத்தை யை இலண்டனின் *த குளோப்* பத்திரிகையின் முன்னாள் ஆசிரியர் ஜோன் கேப்பர் விலைக்கு வாங்கினார். கேப்பர் 1874-ஆம் ஆண்டில், அலெக்சாண்டர் அலார்டைசுக்கு விற்றுவிட்டு பிரித்தானியா திரும்பினார்.  புதிய உரிமையாளர்களின் கீழ் பத்திரிகையின் முக்கியத்துவம் குறைந்து, அது கலைக்கப்பட்டது. கேப்பர் மீண்டும் இலங்கை திரும்பி, அப்புத்தளையைச் சேர்ந்த காப்பித் தோட்ட உரிமையாளரான அவரது மகன் பிராங்க் ஏ. கேப்பரின் உதவியுடன், 1882 ஆம் ஆண்டில் பத்திரிகையை மீண்டும் வாங்கி *தி டைம்ஸ் ஒஃப் சிலோன்* என்ற பெயரில் வெளியிட்டார். கேப்பரின் மூத்த மகன் எர்பர்ட் எச். கேப்பரும் இந்த பத்திரிகையுடன் இணைந்தார். இந்த செய்திப்பத்திரிகை மீண்டும் வளரத்தொடங்கியது, பெருந்தோட்ட உரிமையாளர்களாலும் ஐரோப்பியக் குடியிருப்பாளர்களாலும் படிக்கப்படும் முன்னணிச் செய்தித்தாள் ஆனது. இவ்விதழ் 1883 இல் மாலை இதழாக வெளியிடப்பட்டது. ஜோன் கேப்பர் பத்திரிகையின் நிர்வாகத்தை அவரது இரண்டு மகன்களிடம் விட்டுவிட்டு, 1884-இல் இலங்கையில் இருந்து வெளியேறினார். 1903-இல், ஆறுமுகம் சங்கரப்பிள்ளை என்பவர் இப்பத்திரிகையின் தனி உரிமையாளராக ஆனார், பின்னர் அவரது மகன் நிர்வாக இயக்குநரானார்.

டைம்சு நிறுவனமும் அதன் போட்டியாளரான அசோசியேட்டட் நியூஸ் பேப்பர்ஸ் ஒப் சிலோன் லிமிடெட் (ANCL) ஆகியவை 1948-இல் பிரித்தானியாவிடம் இருந்து இலங்கை விடுதலை பெற்றபோது செய்தித்தாள் துறையில் ஆதிக்கம் செலுத்தின. அசோசியேட்டட் நியூசுபேப்பர்சு நிறுவனம் சூலை 1973 இலும், டைம்சு நிறுவனம் ஆகத்து 1977 இலும் இலங்கை அரசாங்கத்தால் தேசியமயமாக்கப்பட்டன. பின்னர் டைம்சு நிறுவனம் நிதி மற்றும் தொழிலாளர் பிரச்சனைகளை எதிர்கொண்டதை அடுத்து, 1985 சனவரி 31 அன்று இப்பத்திரிகையும் அதன் பல்வேறு வெளியீடுகளும் மூடப்பட்டன. தேசியமயமாக்கலுக்கு முன் அசோசியேட்டட் நியூசுபேப்பர்சு நிறுவனத்தின் தலைவர் ரஞ்சித் விஜேவர்தன, டைம்சு வெளியீடுகளின் வர்த்தகப் பெயர்களையும், நூலகத்தையும் வாங்கினார். விஜேவர்தனாவின் நிறுவனமான விஜயா நியூசுபேப்பர்சு, முன்னாள் டைம்சு வெளியீடுகளின் பெயர்களைப் பயன்படுத்தி பல்வேறு செய்தித்தாள்களைத் தொடங்கியது.

## மேற்கோள்கள்

பகுப்பு:இலங்கை இதழ்கள்
பகுப்பு:1846
அபிராமி ராமநாதன்

**அபிராமி ராமநாதன்** () (பிறப்பு:1947) என்பவர் தமிழ்நாட்டைச் சேர்ந்த தமிழ்த் திரைப்படத் தயாரிப்பாளர் மற்றும் தொழிலதிபராவார். சென்னையில் உள்ள பிரபலமான அபிராமி மெகா மால் மற்றும் அபிராமி திரையரங்குகளின் உரிமையாளராக உள்ளார். திரைப்படத் தயாரிப்பாளர் சங்கத்தின் தலைவராகவும் தென்னிந்திய திரைப்பட வர்த்தக சபையின் தலைவராகவும், இந்திய திரைப்பட கூட்டமைப்பின் பொதுச் செயலாளராகவும் இருந்துள்ளார். இவர் பல்வேறு நிகழ்வுகளுக்கு நன்கொடையாளராகவும் தமிழ்நாடு திரையரங்கு மற்றும் மல்டிபிளக்ஸ் உரிமையாளர் சங்கத்தின் புரவலராகவும் உள்ளார்.

அபிராமி மால் இடித்துக்கட்ட அப்பாசாமி ரியல் எஸ்டேட் நிறுவனத்திற்கு ஏலம் அளிக்கப்பட்டதில் வரி ஏய்ப்பு நடந்தாகக் கூறி இவரிடம் வருமானவரிச் சோதனை 2023 நவம்பரில் நடைபெற்றது. இவரது அலுவலகத்திலும் வீட்டிலும் நடைபெற்ற சோதனையில் கணக்கில் காட்டப்படாத நகைகள் கண்டெடுக்கப்பட்டதாக செய்திகள் வந்தன.

## தனி வாழ்க்கை
சிவகங்கை மாவட்ட பூலாங்குறிச்சியில் 1947 ஆம் ஆண்டு ஆகஸ்ட் 26 ஆம் நாள் சிவலிங்கம் செட்டியார், மீனாட்சி ஆச்சி தம்பதியினருக்கு மகனாகப் பிறந்தார். இவர் பொறியியலிலும் ஹோமியோபதி மருத்துவத்திலும் முதுநிலைப் பட்டம் பெற்றவர். இவரின் மனைவி நல்லம்மை ராமநாதனாவார்.

## திரைத்துறை
இவரது தந்தையைப் போலப் பல பல திரைப்படங்களுக்கு நிதி விநியோகம் செய்து வந்தார். சென்னை புரசைவாக்கத்தில் *அபிராமி* மற்றும் *பால அபிராமி* என்ற திரையரங்குகளை 1976 இல் கட்டினார். திரைத்துறையில் விநியோகஸ்தராகவும் தயாரிப்பாளராகவும் எழுத்தாளராகவும் இருந்துவருகிறார். *உன்னோடு கா* என்ற திரைப்படத்திற்கு கதை எழுதினார்.
### தயாரித்த படங்கள்
* பஞ்சாமிர்தம்
* வினோதய சித்தம்

## விருதுகள்
இவர் பெற்றுள்ள விருதுகளின் பட்டியல்.
* கலைமாமணி
* ராஜ சண்டோ விருது
* ஸ்டார் சினிமா விருது
* சேவா ரத்னா விருது
* ஆன்மீகச் செம்மல் 
* பிரதமர் ராஜிவ் கந்தி விருது

## மேற்கோள்கள்

பகுப்பு:வாழும் மக்கள்
பகுப்பு:தமிழ்த் திரைப்படத் தயாரிப்பாளர்கள்
பகுப்பு:கலைமாமணி விருது பெற்றவர்கள்
பகுப்பு:1947 பிறப்புகள்
ஜக்கம்புடி ராம்மோகன் ராவ்

**ஜக்கம்புடி ராம்மோகன் ராவ்** (*Jakkampudi Rammohan Rao*) (6 ஆகஸ்ட் 1953&nbsp;– 9 அக்டோபர் 2011) ஆந்திரப் பிரதேச சட்டமன்றத்தில் மூன்று முறை கடையம் தொகுதியின் சட்டமன்ற உறுப்பினராக இருந்தார். 1989, 1999 மற்றும் 2004 தேர்தல்களில் இந்திய தேசிய காங்கிரசு கட்சி வேட்பாளராக வெற்றி பெற்றார். 2004 இல் சாலைகள் மற்றும் கட்டிடங்கள் மாநில அமைச்சராக நியமிக்கப்பட்டார். பின்னர் கலால் துறை அமைச்சரானார். இவர் 2010 இல் ஒய். எஸ். ஆர். காங்கிரஸ் கட்சியில் சேர்ந்தார் 

## இறப்பு
இவர் 6 ஆகஸ்ட் 1953 இல் அடூரில் பிறந்தார். பல ஆண்டுகளாக நீரிழிவு நரம்பியல் நோயால் பாதிக்கப்பட்டு, 9 அக்டோபர் 2011 அன்று பொல்லினேனி மருத்துவமனையில் இறந்தார். 

கடந்த 2009-ம் ஆண்டு விஜயலட்சுமி என்பவரை திருமணம் செய்து கொண்டார். இவர்களுக்கு இரண்டு மகன்களும், ஒரு மகளும் உள்ளனர்.

## மேற்கோள்கள்

பகுப்பு:1953 பிறப்புகள்
பகுப்பு:2011 இறப்புகள்
பகுப்பு:ஆந்திரப் பிரதேச அரசியல்வாதிகள்
உபேந்திரநாத் பர்மன்

**உபேந்திரநாத் பர்மன்** (*Upendranath Barman*) இந்தியாவைச் சேர்ந்த ஓர் அரசியல்வாதியாவார். 1899 ஆம் ஆண்டு திசம்பர் மாதம் முதல் தேதியன்று இவர் பிறந்தார். இந்திய தேசிய காங்கிரசு கட்சியின் உறுப்பினராக, மேற்கு வங்காளத்தில் உள்ள கூச் பெகர் தொகுதியிலிருந்து இந்திய நாடாளுமன்றத்தின் கீழ் சபையான மக்களவைக்கு உபேந்திரநாத் பர்மன் தேர்ந்தெடுக்கப்பட்டார்.

## தனிப்பட்ட வாழ்க்கை
பர்மன் இராச்பன்சி குடும்பத்தைச் சேர்ந்தவர். இவர் கூச் பெகரில் தந்தை பிரநாராயண பர்மனுக்கு மகனாகப் பிறந்தார். கூச் பெகரில் உள்ள விக்டோரியா கல்லூரியில் பட்டம் பெற்றார் மற்றும் கல்கத்தா பல்கலைக்கழக சட்டக் கல்லூரியில் சட்டப் பாடத்தில் பட்டம் பெற்றார். இயல்பைகுரியில் சில ஆண்டுகள் வழக்கறிஞர் தொழில் செய்தார். 1926 ஆம் ஆண்டில் சிரோதேவால தேவியை மணந்து கொண்டார். இத்தம்பதியருக்கு இரண்டு மகன்கள் மற்றும் நான்கு மகள்கள் இருந்தனர். உபேந்திரநாத் 1988 ஆம் ஆண்டில் இறந்தார்.

## அரசியல் வாழ்க்கை
பர்மன் இந்திய தேசிய காங்கிரசு கட்சியின் ஓர் உறுப்பினராக இருந்தார். 1937 ஆம் ஆண்டு முதல் 1945 ஆம் ஆண்டு வரை வங்காள சட்டமன்றத்தில் சட்டமன்ற உறுப்பினராக இருந்தார். 1941 மற்றும் 1943 ஆம் ஆண்டுகளுக்கு இடையில் மாநில அமைச்சராகவும் பணியாற்றினார். 1952 ஆம் ஆண்டில் நடந்த முதல் பொதுத் தேர்தலில், வடக்கு வங்காள மக்களவைத் தொகுதியில் போட்டியிட்டு வெற்றி பெற்றார். 1957 ஆம் ஆண்டில் மீண்டும் மக்களவை தேர்தலில் கூச் பெகர் தொகுதியில் போட்டியிட்டு வெற்றி பெற்றார்.

## செயல்பாடுகள்
பர்மன் பிற்படுத்தப்பட்ட சாதியினரின் உரிமைகளுக்காக குரல் கொடுத்தார். பின்னர் 'தாழ்த்தப்பட்ட வகுப்பினர்' என அழைக்கப்படும் பட்டியல் சாதியினருக்கான இடஒதுக்கீடு, இந்திய அரசு சட்டம், 1935 ஆம் ஆண்டில் இணைக்கப்பட்டது, இச்சட்டத் திருத்தம் பிரித்தானிய பாராளுமன்றத்தால் நிறைவேற்றப்பட்டது, ஆனால் பின்தங்கிய சாதிகளின் நிலை மேம்படவில்லை என்று பர்மன் நம்பினார். இவரைப் பொறுத்தவரை, கல்வி பெறும் வாய்ப்பைப் பெற்ற ஒரு சில சலுகைகள் மட்டுமே சிறந்த நிலையில் இருந்தன.

## இலக்கிய வாழ்க்கை
இராச்பன்சி சமூகத்தின் வரலாறு மற்றும் இராச்பன்சி சமுகத்தினரின் இலக்கிய வரலாறு ஆகியவற்றை பர்மன் எழுதியுள்ளார்.

## மேற்கோள்கள்

## புற இணைப்புகள்
*Official biographical sketch in Parliament of India website

பகுப்பு:1899 பிறப்புகள்
பகுப்பு:1988 இறப்புகள்
பகுப்பு:மேற்கு வங்காள அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
கெப்ளர்-25

**கெப்ளர்- 25** *(Kepler-25)* என்பது  இலைரா என்ற விண்மீன் குழுவின் வடக்கில் உள்ள ஒரு விண்மீன் ஆகும்.னிது சூரியனை விட சற்றே பெரியது. ம் சூரியனை விட 2 1/2 மடங்கு ஒளிரும் தன்மை கொண்டது. இது 10.6 என்ற  தோற்றப் பொலிவு பருமை கொண்டுள்ளதால் வெறும் கண்ணால் பார்க்க முடியாத அளவுக்கு மங்கலாக உள்ளது.
thumb

## கோள் அமைப்பு
2011  ஆண்டில் கெப்ளர் விண்வெளி தொலைநோக்கி  இந்த விண்மீனைக் கடக்கும் இரண்டு கிரகங்கள் கண்டுபிடித்தது.   இக்கோள்கள் ஒன்றுக்கொன்று 1:2  விக்கித வட்டணையில் மிகவும் நெருக்கமாலிருந்தாலும் ஒத்திசைவில் இல்லை. இது  கோள் அமைப்புகளின் உள் பகுதியில் பிற கோள் பொருள்கள் இல்லாததைக் குறிக்கிறது.  கோள்கள் கடப்பு நேர வேறுபாட்டு முறையால் உறுதிப்படுத்தப்பட்டன.  கோள் பின்தொடர்தல்  ஆரத் திசைவேக அளவீடுகளால் கண்டுபிடிக்கப்பட்டது. இது ஜனவரி 2014 இல் மேலும்உறுதிப்படுத்தப்பட்டது.

கோள் வட்டணைகள் விண்மீனின் நடுவரைத் தளத்தில் 7° கோண வேறுபாட்டில் அமைகின்றன 

## மேற்கோள்கள்

பகுப்பு:முதன்மை வரிசை விண்மீன்கள்
பகுப்பு:இலைரா விண்மீன்குழாம்
கராச்சியில் காற்று மாசுபாடு

**கராச்சியில் காற்று மாசுபாடு** (*Air pollution in Karachi*) பாக்கித்தான் நாட்டின் முதன்மையான தொழில் நகரமும், வணிக தலைநகரமுமான கராச்சியில் ஏற்பட்டுள்ள காற்று மாசுபாட்டை இக்கட்டுரை விவரிக்கிறது.  காற்று மாசுபாட்டால் பாதிக்கப்பட்டுள்ள உலகின் 12 ஆவது மிகப்பெரிய நகரமாக கராச்சி நகரம் கருதப்படுகிறது.  குறிப்பிடத்தக்க காற்று மாசுபாடு பிரச்சனையை கராச்சி நகரம் நாள்தோறும் எதிர்கொள்கிறது. கராச்சியின் காற்றின் தரம் பல ஆண்டுகளாக மோசமடைந்து வருகிறது, மாசு அளவுகள் பெரும்பாலும் உலக சுகாதார அமைப்பு நிர்ணயித்த பாதுகாப்பான வரம்புகளை மீறியுள்ளன.

## காற்றின் தரக் குறியீடு
கராச்சி நகரத்தின் காற்றுத் தரக் குறியீடு அளவு 193 என்ற ஆரோக்கியமற்ற நிலைக்கு உயர்ந்துள்ளது. இந்த அளவின் அடிப்படையில் இது உலகின் நான்காவது மிகவும் மாசுபட்ட நகரமாகும். நகரத்தின் காற்றுத் தரக் குறியீடு பெரும்பாலும் உலகளவில் மிக அதிகமான அளவாக உள்ளது. இந்நிலை  காற்று மாசுபாட்டின் கடுமையான அளவைக் குறிக்கிறது.

கராச்சியில் காற்று மாசுபடுவதற்கு நுண் துகள்கள்  முக்கியப் பங்கு வகிக்கின்றன.  கராச்சி நகரத்தின் காற்றில் 2.5 மைக்ரோமீட்டர் அல்லது அதற்கும் குறைவான விட்டம் கொண்ட துகள்களின் செறிவு உலக சுகாதார நிறுவனத்தின்  வருடாந்திர காற்றின் தர வழிகாட்டி மதிப்பை விட 11.8 மடங்கு அதிகமாக உள்ளதாகப் பதிவு செய்யப்பட்டுள்ளது. கோரங்கியில் 24 மணி நேர சராசரி PM2.5 101 ± 45.6&nbsp;µg m−3 என்றும் திபெத் மையத்தில் 76.5 ± 38.4&nbsp;µg m−3. என்றும் பதிவாகியுள்ளன. குளிர்காலத்தில் இந்த அளவுகள் கணிசமான அளவுக்கு அதிகமாக இருக்கும். அதிகரித்த எரிப்பு செயல்பாட்டையும் குறைந்த காற்றின் பரவலையும் இந்நிலை  குறிக்கிறது.

## மாசுபாட்டின் முக்கிய ஆதாரங்கள்
போக்குவரத்து மற்றும் தொழில்துறை உமிழ்வுகள், கழிவுகளை எரித்தல், மின்னுற்பத்தி உமிழ்வுகள், குளிர்சாதன பெட்டிகளில் இருந்து உமிழ்வுகள், தூசி வீச்சு மற்றும் வீடுகள் மற்றும் விடுதிகளில் பயன்படுத்தப்படும் அடுப்புகள் ஆகியவை கராச்சியின் காற்று மாசுபாட்டுக்கு முக்கிய ஆதாரங்களாகும்.

## சுற்றுச்சூழல் பாதிப்பு
காற்று மாசுபாட்டால் கராச்சியின் சுற்றுச்சூழல் கடுமையாக பாதிக்கப்பட்டுள்ளது. கராச்சியில் கார்பன் டை ஆக்சைடு மற்றும் சுத்தமான காற்றை உறிஞ்சுவதற்கு உதவும் சதுப்புநிலங்கள் உட்பட சிந்துவின் கடற்கரையோரத்தில் உள்ள அனைத்து வகையான காடுகளும் ஆபத்தான அளவிற்கு குறைந்துவிட்டன. கடந்த 50 ஆண்டுகளில், கராச்சி நகரம்  10,000 எக்டேர் சதுப்புநிலக் காடுகளை ஆக்கிரமிப்பு, வணிகமயமாக்கல் மற்றும் உள்கட்டமைப்பு மேம்பாட்டிற்காக இழந்துள்ளது.

## மேற்கோள்கள்

பகுப்பு:பாக்கித்தானின் புவியியல்
புபொப 405

**புபொப 405 அல்லது எச்டி 6869** என்பது பீனிக்சு விண்மீன் குழுவில் அமைந்துள்ள 7 ஆம் பருமை விண்மீனாகும். இது 1834 செப்டம்பர் 6 அன்று ஜான்  எர்ழ்சல் என்பவரால் கண்டுபிடிக்கப்பட்டது. பின்னர் புதிய பொது அட்டவணையில் புபொப *405 ஆக* நுழைவதற்கு வழிவகுத்தது.

## மேற்கோள்கள்

## வெளி இணைப்புகள்

பகுப்பு:புதிய பொதுப் பட்டியல் பொருட்கள்
பகுப்பு:முதன்மை வரிசை விண்மீன்கள்
பகுப்பு:பீனிக்சு விண்மீன்குழாம்
புபொப 1988

**என். ஜி. சி 1988** என்பது விடை( இரிஷபம்-(டாரசு) விண்மீன் குழுவில் அமைந்துள்ள ஒரு விண்மீன்.  1855, அக்டோபர் 19, அன்று ழீன் சாகர்னாக் என்பவரால் பதிவு செய்யப்பட்டது.

## மேற்கோள்கள்

பகுப்பு:புதிய பொதுப் பட்டியல் பொருட்கள்
பகுப்பு:முதன்மை வரிசை விண்மீன்கள்
பகுப்பு:விடை விண்மீன்குழாம்
மையப்படுத்தப்பட்ட நான்முக எண்கள்

மையப்படுத்தப்பட்ட நான்முக எண்கள் (*centered tetrahedral number*) என்பது  நான்முக முக்கோணகத்தை உருவகிக்கும் ஒரு மையப்படுத்தப்பட்ட வடிவ எண்ணாகும். 

*n* ஆவது மையப்படுத்தப்பட்ட நான்முக எண்ணிற்கான வாய்பாடு:
:(2n+1)\times{(n^2+n+3) \over 3}

முதலில் வரும் மையப்படுத்தப்பட்ட நான்முக எண்கள் சில:
:1, 5, 15, 35, 69, 121, 195, 295, 425, 589, 791, ... .

*ஒவ்வொரு மையப்படுத்தப்பட்ட நான்முக எண்ணும் ஒற்றையெண்ணாக இருக்கும். 
*  a \equiv 2, 3,4  (mod 5) என்றமையும் a ஐ சுட்டெண்களாகக் கொண்ட நான்முக எண்கள் 5 ஆல் வகுபடும்.

எடுத்துக்காட்டு:
*இரண்டாவது நான்முக எண் '5' இன் சுட்டெண் 2;  மேலும், 2 \equiv 2  (mod 5)
*மூன்றாவது நான்முக எண் '15' இன் சுட்டெண் 3; மேலும், a \equiv 3  (mod 5) 
*நான்காவது நான்முக எண் '35' இன் சுட்டெண் 4; மேலும், a \equiv 4  (mod 5) 
*ஏழாவது நான்முக எண் '195' இன் சுட்டெண் 7; மேலும், a \equiv 2  (mod 5) 
*எட்டாவது நான்முக எண் '295' இன் சுட்டெண் 8; மேலும், a \equiv 3  (mod 5) 
*ஒன்பதாவது நான்முக எண் '425' இன் சுட்டெண் 9, மேலும், a \equiv 4  (mod 5) 

இந்த ஆறு மையப்படுத்தப்பட்ட நான்முக எண்களும் 5 ஆல் வகுபடும் எண்கள் என்பதைக் காணலாம்.

## மேற்கோள்கள்
*

பகுப்பு:வடிவ எண்கள்
துரியோதன் மாஜி

**துரியோதன் மாஜி** (*Duryodhan Majhi*) (14 ஏப்ரல் 1938 - 11 ஜனவரி 2022) ஒரு இந்திய அரசியல்வாதி ஆவார்.  

## சுயசரிதை
நூவாபடா மாவட்டத்தில்  உள்ள காரியார் தொகுதியில் இருந்து ஒடிசா சட்டமன்ற உறுப்பினராக இருந்தவர் மாஜி.    இவர் காரியார் தொகுதியில் இருந்து ஐந்து முறை சட்டமன்ற உறுப்பினராக இருந்தவர். இவர் ஜனதா தளத்தின் உறுப்பினராக முதன்முதலில் 1990- ஆம் ஆண்டிலும், 1995-ஆம் ஆண்டிலல் மீண்டும் ஒருமுறையும் ஒடிசா சட்டப் பேரவைக்கு தேர்ந்தெடுக்கப்பட்டார். பின்னர் இவர் 2000 மற்றும் 2004 ஆம் ஆண்டுகளில் பிஜு ஜனதா தளத்தின் உறுப்பினராகவும், 2009- ஆம் ஆண்டில் பாரதிய ஜனதா கட்சியின் உறுப்பினராகவும் சட்டமன்ற உறுப்பினராகத் தேர்ந்தெடுக்கப்பட்டார். இவர் 2000 மற்றும் 2009 ஆம் ஆண்டுகளுக்கு இடைப்பட்ட காலத்தில் தகவல் மற்றும் மக்கள் தொடர்புத் துறை அமைச்சராகவும், சுகாதாரத் துறை அமைச்சராகவும், குடும்ப நலத் திட்டம் மற்றும் ஒருங்கிணைப்பு அமைச்சராகவும், அறிவியல் மற்றும் தொழில்நுட்பத் துறை அமைச்சராகவும் பணியாற்றினார்  இவர் 2014-ஆம் ஆண்டில் பிஜு ஜனதா தளத்திலிருந்து விலகினார். 2014-ஆம் ஆண்டில் ஒடிசா சட்டப் பேரவைத் தேர்தலில் பாரதிய ஜனதா கட்சி சார்பில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். 2019 ஆம் ஆண்டு ஒடிசா சட்டமன்றத் தேர்தலுக்கு முன்பு, இவர் பாரதிய ஜனதா கட்சியில் இருந்து விலகி மீண்டும் பிஜு ஜனதா தளத்தில் இணைந்தார்.   மாஜி புவனேஸ்வரில் 11 ஜனவரி 2022 அன்று தனது 83 வயதில் இறந்தார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:2022 இறப்புகள்
பகுப்பு:1938 பிறப்புகள்
கிருசுயமுக் சட்டமன்றத் தொகுதி

**கிருசுயமுக் சட்டமன்றத் தொகுதி** (*Hrishyamukh Assembly constituency*) இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும். இது தெற்கு திரிபுரா மாவட்டத்தில் உள்ளது. இது திரிபுரா கிழக்கு மக்களவைத் தொகுதியின் ஒரு பகுதியாகும்.

## சட்டப் பேரவை உறுப்பினர்கள்

## தேர்தல் முடிவுகள்
### 2023

## மேலும் பார்க்கவும்
* திரிபுரா சட்டப் பேரவையின் தொகுதிகளின் பட்டியல்
* தெற்கு திரிபுரா மாவட்டம்
* திரிபுரா மேற்கு (லோக்சபா தொகுதி)

## மேற்கோள்கள்

பகுப்பு:திரிபுரா சட்டமன்றத் தொகுதிகள்
பகுப்பு:தெற்கு திரிப்புரா மாவட்டம்
நீரில்லா வெள்ளம்: பட்டியல்

**நீரில்லா வெள்ளம்: பட்டியல்** (*List of non-water floods*) என்பது நீரில்லாமல் ஏற்பட்ட வெள்ளங்களின் பட்டியல் ஆகும். இந்த வெள்ளம் மண் பாய்ச்சல்கள், எண்ணெய் கசிவுகள் அல்லது எரிமலை சேற்றுப்பாவுகளால் நிகழ்ந்தவை ஆகும். இந்த வெள்ளம் சேமிப்பு வசதிகளில் ஏற்படும் திடீரென பாதிப்புக் காரணமாகச் சேமிப்பு திரவங்கள் வெளியேறுவது அல்லது தொழில்துறையில் தேக்கி வைக்கப்பட்டிருக்கும் நச்சுக் கழிவு வெளியேற்றங்கள் அடங்கும். சேமிப்பு வசதி குறைபாடுகளினால் ஏற்படும் இச்சம்பவங்கள் பொதுவாக ஒரு சிறிய பகுதியில் பாதிப்பினை ஏற்படுத்தினாலும், விழைவு நகரங்களில் பேரழிவாக உள்ளது. எடுத்துக்காட்டாக, 1919-ல் வெல்லப்பாகு தொட்டியில் ஏற்பட்ட செயலிழப்புக் காரணமாக உருவான வெல்லப்பாகு வெள்ளத்தினால் அமெரிக்காவின் மாசசூசெட்சில் உள்ள பாஸ்டனில் 21 பேர் கொல்லப்பட்டனர்.

தொழிற்சாலைகளின் நீர்மத்தேக்கங்கள் பெரும்பாலும் நச்சு கழிவுகளைச் சேமிக்கப் பயன்படுத்தப்படுகின்றன. மேலும் இவற்றில் ஏற்படும் பாதிப்பு பெரிய பகுதியை வெள்ளத்தில் மூழ்கடித்து, சுற்றுச்சூழல் சேதத்தை ஏற்படுத்துகிறது. 2010ஆம் ஆண்டு அங்கேரியில் உள்ள அஜ்கா அலுமினா ஆலையில் உள்ள சேமிப்பு பகுதியில் ஏற்பட்ட பாதிப்பு காரணமாக அருகிலுள்ள சிறிய நகரம் வெள்ளத்தில் மூழ்கியது. இதில் பலர் உயிரிழந்தனர். 2008ஆம் ஆண்டு அமெரிக்காவின் டென்னசியில் கிங்ஸ்டன் புதைபடிவ ஆலை கசிவினைச் சுத்தம் செய்யப் பல ஆண்டுகள் ஆனதோடு, இதில் 40 தொழிலாளர்கள் கொல்லப்பட்டனர்.

## பட்டியல்

## மேற்கோள்கள்

பகுப்பு:விபத்துகள்
வீரணிமங்கலம் மகாதேவர் கோயில்

**வீரணிமங்கலம் மகாதேவர் கோயில்** இந்தியாவின் கேரள மாநிலத்தில் திருச்சூர் மாவட்டத்தில்  எங்கக்காட்டில் உள்ள சிவன் மற்றும் நரசிம்மருக்கான ஒரு பழமையான இந்து கோயிலாகும் .

இக்கோயிலின் மூலவரான சிவபெருமான் மேற்கு நோக்கிய நிலையில் சுயம்புலிங்கமாக உள்ளார். 1000 ஆண்டுகளுக்கும் மேலான பழமையான இக்கோயில் கேரள-திராவிட கட்டிடக்கலை பாணியைச் சேர்ந்ததாகும்.  பரசுராம முனிவர் சிவபெருமானின் சிலையை நிறுவியதாக நாட்டுப்புற வழக்காறுகள் கூறுகின்றன.  மகாவிஷ்ணுவின் ஆறாவது அவதாரம் பரசுராம முனிவர் ஆவார்.  இந்த கோயில் கேரளாவின் புகழ்பெற்ற 108 சிவன் கோயில்களில் ஒன்றாகும். 108 சிவாலய தோத்திரத்தில் இக்கோயிலைப் பற்றிய குறிப்புகள் காணப்படுகின்றன. 

## கோயில் அமைப்பு
இக்கோயில் வடக்கஞ்சேரி வட்டத்தின் தெற்குப் பகுதியில் எங்கக்காடு கிராமத்தில் அமைந்துள்ளது. இந்த வட்டத்திலுள்ள  முக்கியமான கோயில்களில் இதுவும் ஒன்றாகும். கோயில் சுமார் இரண்டு ஏக்கர் நிலப்பரப்பைக் கொண்டுள்ளது. கோவில் கட்டிடக்கலையை நோக்கும்போது சிவன் கோயில்கள் மிகவும் முக்கியத்துவம் வாய்ந்தவை என்பது கருதப்படுகிறது. கோயில் வளாகம் மேற்கு நோக்கி அமைந்துள்ளது. கோயிலின் மேற்குப் பகுதியில் ஒரு பெரிய குளம் உள்ளது. சிவன் கோயிலை எதிர்கொள்ளும் வகையில் அமைந்துள்ளது.

## நரசிம்மர்
நரசிம்மரும் சிவபெருமானுடன் தொடர்புடையவராக இருப்பதால் இங்கு நரசிம்மருக்கு முக்கியத்துவம் கொடுக்கப்பட்டுள்ளது. நரசிம்மரின் சன்னதி மேற்கு நோக்கி உள்ளது. சிவபெருமானின் கோபத்தை  நரசிம்மர்  போக்கியதாக கூறப்படுகிறது.

## துணைத்தெய்வங்கள்
இக்கோயிலில் மகா விஷ்ணு, கணபதி. அய்யப்பன், முருகன்,  நாகர்,  கிருஷ்ணன் ஆகிய துணைத்தெய்வங்கள் உள்ளன.

## மேலும் பார்க்கவும்

* 108 சிவன் கோவில்கள்
* கேரளாவின் கோவில்கள்

## மேற்கோள்கள்

பகுப்பு:Coordinates on Wikidata
பகுப்பு:திருச்சூர் மாவட்டத்திலுள்ள சிவன் கோயில்கள்
பகுப்பு:108 சிவன் கோயில்கள்
மையப்படுத்தப்பட்ட எண்முக எண்

**மையப்படுத்தப்பட்ட எண்முக எண்** (*centered octahedral number*) அல்லது **அவுய் எண்முக எண்** (*Haüy octahedral number*) என்பது, ஆதிப்புள்ளியை மையமாகக் கொண்ட எண்முகிக்குள் அமைந்த முப்பரிமாண முழுஎண் கூடமைப்பிலுள்ள புள்ளிகளின் எண்ணிக்கையை எண்ணுகின்ற, வடிவ எண்ணாகும்.  இவை, சில இருபரிமாண கூடமைப்புப் பாதைகளை என்ணுகின்ற 'டெலன்னாய் எண்'களின் சிறப்பு வகையாக அமைகின்றன
'அவுய் எண்முக எண்'களென பிரெஞ்சு போதகரும் கனிமவியலாளருமான 'ரெனே ஜஸ்த் அவுய்' என்பாரின் பெயரால் அழைக்கப்படுகின்றன.

## வாய்பாடு
*ஆதிப்புள்ளியிலிருந்து *n* படிகளுக்குள் அமையும் முப்பரிமாண கூடமைப்புப் புள்ளிகளின் எண்ணிக்கை கீழ்வரும் வாய்பாட்டால் தரப்படுகிறது. அதாவது *n* ஆவது மையப்படுத்தப்பட்ட எண்கோண எண்ணுக்கான வாய்பாடு:
:\frac{(2n+1)\left(2n^2+2n+3\right)}{3}

*மையப்படுத்தப்பட்ட எண்முக எண்களில் முதலிலமையும் சில (*n* = 0, 1, 2, ...):
:1, 7, 25, 63, 129, 231, 377, 575, 833, 1159, ...

*மையப்படுத்தப்பட்ட எண்முக எண்களின் 'பிறப்பிக்கும் சார்பு':
:\frac{(1+x)^3}{(1-x)^4}.

*மையப்படுத்தப்பட்ட எண்முக எண்கள் பின்வரும் மீள்வரு தொடர்பை நிறைவுசெய்கின்றன:
:C(n)=C(n-1)+4n^2+2.

*அடுத்தடுத்து வரும் எண்முக எண் சோடிகளின் கூட்டுத்தொகையாக மையப்படுத்தப்பட்ட எண்முக எண்களைப் பெறலாம்.

## மேற்கோள்கள்

பகுப்பு:வடிவ எண்கள்
வேலோர்வட்டம் மகாதேவர் கோயில்

**வேலோர்வட்டம்  மகாதேவர் கோயில்** இந்தியாவின் கேரள மாநிலத்தில் ஆலப்புழை மாவட்டத்தில்  சேர்த்தலாவில் அமைந்துள்ள ஒரு இந்துக் கோயிலாகும்.

இக்கோயில் கி.பி.7ஆம் நூற்றாண்டில் ஆழ்வாஞ்சேரி தம்பிரக்கால் என்பவரால் கட்டப்பட்டதாக நம்பப்படுகிறது.  புராணத்தின் படி,  மகாவிஷ்ணுவின் ஆறாவது அவதாரமான பரசுராமரால் பரிசளிக்கப்பட்ட  இடமாக கேரளா கருதப்படுகிறது. இக்கோயில் மூலவர் பரசுராம முனிவரால்  கொண்டு கேரள மாநிலத்தில் அமைந்துள்ள சில கோயில்களில் இக்கோயிலும் ஒன்றாகும். சிவாலய சோத்திரத்தில் பட்டியலிடப்பட்டுள்ள 108 சிவாலயங்களில் இக்கோயில் ஒன்றாகும். இந்தக்  கோயில் கட்டப்பட்ட சரியான காலம் தெரியப்படவில்லை.  கேரளாவில் உள்ள பல பிரபலமான குடும்பங்களுக்கு இக்கோயில் ஒரு குடும்ப கோயிலாகும்.

## அமைவிடம்
இக்கோயில் சேர்த்தலா நகரில் அமைந்துள்ளது. சேர்தலா கேஎஸ்ஆர்டிசி பேருந்து நிலையத்திலிருந்து ஒரு கிலோமீட்டர் தொலைவில் தேசிய நெடுஞ்சாலைக்கு புறவழிச்சாலையில் இக்கோயில் அமைந்துள்ளது.

## மேலும் பார்க்கவும்
* 108 சிவன் கோவில்கள்
* கேரளாவின் கோவில்கள்
* நளபதனீஸ்வரம் ஸ்ரீ மகாதேவர் ஆலயம்

## மேற்கோள்கள்

பகுப்பு:Coordinates on Wikidata
பகுப்பு:ஆலப்புழை மாவட்டத்திலுள்ள சிவன் கோயில்கள்
பகுப்பு:108 சிவன் கோயில்கள்
வேதாளன் காவு மகாதேவர் கோயில்

**வேதாளன் காவு மகாதேவர் கோயில்**   இந்தியாவில் கேரளாவின் ஆலப்புழா மாவட்டத்தில் காயங்குளம் அருகில் கிருஷ்ணாபுரத்தில் அமைந்துள்ள கோயிலாகும்.

இங்கு சிவபெருமான் வேதாளனாக வழிபடப்படுகிறார். இக் கோயில் புகழ்பெற்ற ஓச்சிரா பரபிரம்ம கோவிலின் கிழக்கில் சுமார் 3 கி.மீ. தொலைவில் அமைந்துள்ளது.

## முக்கியமான விழாக்கள்
மலையாள மாதமான மகரம் கடைசி வெள்ளிக்கிழமை (பிப்ரவரி மாதம்), சிவராத்திரி, விசு ஆகியவை இக்கோயிலின் முக்கியமான விழாக்களாகும்.

## மேலும் பார்க்கவும்
* கேரளாவின் கோவில்கள்
* கேரளாவின் கோவில் திருவிழாக்கள்

## மேற்கோள்கள்

பகுப்பு:ஆலப்புழை மாவட்டத்திலுள்ள சிவன் கோயில்கள்
வேலூர் பெருந்தட்டை சிவன் கோயில்

**வேலூர் பெருந்தட்டை சிவன் கோயில்** இந்தியாவில் கேரள மாநிலத்தில் கோட்டயம் மாவட்டத்தில் தலையோலபரம்புக்கு அருகில் உள்ள வேலூரில் அமைந்துள்ள கோயிலாகும். 

கோயிலின் மூலவர் சிவன் சன்னதி கிழக்கு நோக்கி அமைந்துள்ளது.  கேரளாவில் உள்ள 108 சிவன்  கோயில்களில் இதுவும் ஒன்றாகும். மூலவர்,  பரசுராம முனிவரால் நிறுவப்பட்டதாகக் கூறுவர்.    கோட்டயம் மாவட்டத்தில் உள்ள பழமையான சிவன் கோயில்களில் இதுவும் ஒன்றாகும்.

## மேலும் பார்க்கவும்

* 108 சிவன் கோவில்கள்
* கேரளாவின் கோவில்கள்

## மேற்கோள்கள்

பகுப்பு:Coordinates on Wikidata
பகுப்பு:கோட்டயம் மாவட்டத்திலுள்ள சிவன் கோயில்கள்
பகுப்பு:108 சிவன் கோயில்கள்
மியான்மர் பழுப்பு இலை ஆமை

**மியான்மர் பழுப்பு இலை ஆமை** (*Myanmar brown leaf turtle*)(*Cyclemys fusca*) என்பது மியான்மரில் காணப்படும் ஒரு ஆசிய இலை ஆமை ஆகும்.

## விளக்கம்
மியான்மர் பழுப்பு இலை ஆமையின் தலையோடு அடர் பழுப்பு நிறத்தில் முட்டை வடிவமானது. மார்புப்பரிசம் அடர் பழுப்பு முதல் கருப்பு நிறமாக அடர்த்தியாக, அடர் அலைக்கோடுகளுடன் அல்லது கோடுகள் இல்லாமல் காணப்படும். தலை பச்சை மஞ்சள் நிறத்திலும் தொண்டை மற்றும் கழுத்து ஒரே மாதிரியான அடர் நிறத்திலும் இருக்கும். தலையினை தொண்டையுடன் இணைக்கும் இணைப்பு அடர் பழுப்பு முதல் கருப்பு நிறமாக இருக்கும்.

## பரவல்
மியான்மர் பழுப்பு இலை ஆமை மியான்மரில் பரவலாக காணப்படுகிறது. இது மியான்மர் அருகில் உள்ள இந்தியா மற்றும் வங்காளதேசத்திலும் காணப்படுகிறது. 

*

## மேற்கோள்கள்

பகுப்பு:ஆமைகள்
மூலோபாயப் படைகளுக்கான கட்டளையகம், இந்தியா

**மூலோபாயப் படைகளுக்கான கட்டளையகம்** (SFC), இதனை மூலோபாய அணு ஆயுதக் கட்டளையகம் என்றும் அழைக்கப்படுகிறது. இதன் தலைவர் மூத்த இராணுவத் தளபதி ஆவார். இது  இந்திய அணுசக்தி கட்டளை ஆணையத்தின் (NCA) கீழ் செயல்படுகிறது. இதன் தற்போதைய கட்டளைத் தலைவர் வைஸ் அட்மிரல் சூரஜ் பெர்ரி ஆவார்.  தந்திரோபாய மற்றும் மூலோபாய அணு ஆயுதக் களஞ்சியத்தின் மேலாண்மை மற்றும் நிர்வாகத்திற்கு இந்த அமைப்பு பொறுப்பாகும். இது 4 சனவரி 2003 அன்று இந்தியப் பிரதமர் அடல் பிகாரி வாச்பாய் அரசால் உருவாக்கப்பட்டது. இதன் முதல் தலைவர் ஏர் மார்ஷல் தேஜா மோகன் அஸ்தானா ஆவார்.

## பொறுப்பு
மூன்று நட்சத்திர தகுதியுடன் கூடிய இராணுவப் படைத்தலைவரின்  கீழ் இந்திய அணுசக்தி கட்டளை ஆணையத்தின் ஆணைகளை நிறைவேற்றுவது மூலோபாயப் படைகள் கட்டளையகத்தின் பொறுப்பாகும். இந்திய அணுசக்தி கட்டளை ஆணையத்திடமிருந்து வெளிப்படையான ஒப்புதலைப் பெற்ற பிறகு, அணு ஆயுதங்கள் மற்றும் போர்க்கப்பல்களை வழங்கும் செயல்முறையைத் தொடங்கும் முழுப் பொறுப்பையும் இந்த அமைப்பு கொண்டுள்ளது. NCAவின் முறையான ஒப்புதலுடன்,  இலக்கு பகுதியின் சரியான தேர்வு SFCஆல் அளவீடு செய்யப்பட்ட, முடிவெடுக்கும் பல்வேறு நிலைகளை உள்ளடக்கிய ஒட்டுமொத்த செயல்பாட்டின் மூலம் முடிவு செய்யப்படும்.

அணுசக்தி ஆயுதங்கள் மற்றும் சக்தி மிக்க ஏவுகணைகள் மீது முழுமையான கட்டளை மற்றும் கட்டுப்பாட்டை  இவ்வமைப்பு கொண்டிருப்பதன் மூலம் அனைத்து மூலோபாய சக்திகளையும் SFC நிர்வகிக்கிறது. மேலும் தேவையான பணிகளை நிறைவேற்ற தேவையான அனைத்து தற்செயல் திட்டங்களையும் உருவாக்குகிறது. SFC இன் கட்டளை, கட்டுப்பாடு மற்றும் தகவல் தொடர்பு அமைப்புகள் உறுதியாக நிறுவப்பட்டுள்ளது. மேலும் கட்டளையகத்தின் செயல்பாட்டுத் தயார்நிலை உயர்நிலையை அடைந்துள்ளது.

இந்திய வான்படையின் குண்டு வீச்சு விமானங்கள் மற்றும இந்தியக் கடற்படையின் நீர்மூழ்கிக் கப்பல்கள் மூலம் செலுத்தப்படும் அணு ஆயுதங்கள் மற்றும்  அக்னி ஏவுகணைகள், பிரித்வி ஏவுகணைகள், சூரியா தாக்குகணைகள் மற்றும் பிரம்மோஸ் ஏவுகணைகளை கையாள்வதற்கு இந்த அமைப்பே பொறுப்பாகும்.

## இதனையும் காண்க
* அணுசக்தி கட்டளை ஆணையம் (இந்தியா)
## மேற்கோள்கள்

பகுப்பு:இந்திய படைத்துறை
டாக்டர் எம்.ஜி.ஆர்‌ பேச்சுத்திறன் மற்றும் செவித்திறன் குறைபாடு உறைவிட மேல்நிலைப்பள்ளி

**டாக்டர் எம்.ஜி.ஆர்‌ பேச்சுத்திறனும், செவித்திறனும் குறைபாடுள்ளோருக்கான இல்லத்துடன்கூடிய மேல்நிலைப்பள்ளி** (*Dr. M. G. R. Home and Higher Secondary School for the Speech and Hearing Impaired*)இந்தியாவின் தமிழ்நாட்டிலுள்ள காஞ்சிபுரம் மாவட்டத்திலுள்ள கல்வி நிறுவனமாகும். இது 1990‌ ஆம் ஆண்டு சனவரி 17ஆம் நாள் தொடங்கப்பட்டது.

## விவரம்
இந்த நிறுவனமானது தமிழ்நாடு அரசின் மாற்றுத்திறனாளிகள் மறுவாழ்வு ஆணையரின் அங்கீகாரம் பெற்றது. இந்நிறுவனம் பேச்சு மற்றும் செவித்திறன் குறைபாடுள்ள தேசிய நிறுவனமான அலி யாவர் ஜங் பட்டியலில் இடம் பெற்றுள்ளது. இப் பள்ளியானது மேல்நிலை வகுப்பு வரை நன்கு பயிற்சி பெற்ற ஆசிரியர்களை கொண்டுள்ளது. இங்கு படிக்கும் மாணவர்கள் தொலைதூரக் கல்வித்திட்டம் மூலமாக பல்கலைக்கழக தேர்வுகளை மேற்கொள்கிறார்கள். மாணவர்கள் ஒருங்கிணைந்த முதன்மைப் பள்ளிகள் மூலமும் பயனடைகிறார்கள். இப்பள்ளியும் இல்லமும் எம்.ஜி.ஆர் நினைவு அறக்கட்டளை மூலம் நிறுவப்பட்டு பராமரிக்கப்படுகிறது.

## மேற்கோள்கள்

## வெளியிணைப்புகள்

*  official website of the institution

பகுப்பு:தமிழ்நாட்டுப் பள்ளிகள்
ஆர்த்தி பி. காட்செசு

**ஆர்த்தி பி. காட்செசு** *(Artie P. Hatzes) *, (பிறப்பு: மே 24,1957) ஒரு அமெரிக்க வானியலாளர் ஆவார். அவர் ஜெனாவின் பிரெட்ரிக் ஷில்லர் பல்கலைக்கழகத்தில் பேராசிரியராகவும் , கார்ல் சுவார்சுசைல்டு வான்காணகத்தின் (துரிங்கியன் மாநில ஆய்வகம்) இயக்குநராகவும் உள்ளார்.

புறக்கோள்களைத் தேடுவதில் முன்னோடியாக இருக்கும் காட்செசு , COROT விண்வெளி ஹிட்டத்தில் பணியாற்றி வருகிறார். அவரது கண்டுபிடிப்புகளில் பொலக்ஸ் பி எப்சிலான் எரிடானி பி  புறக்கோள்களும் எச்டி 13189 துணைக்கோளும்  அடங்கும்.

## வெளி இணைப்புகள்
* Bild von Hatzes

பகுப்பு:புறக்கோள் கண்டுபிடிப்பாளர்கள்
பகுப்பு:அமெரிக்க வானியலாளர்கள்
பகுப்பு:வாழும் மக்கள்
பகுப்பு:1957 பிறப்புகள்
காட்டடிக்கடவு

**காட்டாடிக்கடவு** (*Kattadikkadavu*) என்பது இந்தியாவின் கேரள மாநிலம் இடுக்கி மாவட்டத்தில் தொடுபுழா அருகே வண்ணாபுரம் பஞ்சாயத்தில் அமைந்துள்ள ஒரு மலையேற்றத் தலம் ஆகும். இது எர்ணாகுளம் மாவட்டத்தில் உள்ள மூவாற்றுப்புழையில் இருந்து 34 கி.மீ தொலைவில் அமைந்துள்ளது. 

## நோக்கு
வண்ணாபுரம் ஊராட்சிக்கு உட்பட்ட காட்டாடிக்கடவு பாரம்பரிய பண்ணை மற்றும் மலை சுற்றுலா சங்கத்தின் கட்டுப்பாட்டில் உள்ளது. இது தொடுபுழாவில் இருந்து 30 கி.மீ தொலைவிலும், வண்ணாபுரம் கல்லிப்பாறை சந்திப்பில் இருந்து 2 கி.மீ தொலைவிலும் அமைந்துள்ளது. இங்குள்ள முக்கிய இடங்கள் முனியரா மற்றும் உள்ளே இருக்கும் பழங்கால எழுத்துக்கள் ஆகும். மரத்தகமலா என்பது காட்டடிக்கடவிலிருந்து 800 மீ தொலைவில் அமைந்துள்ள ஒரு குன்று ஆகும்.  எர்ணாகுளம் மாவட்டத்தில் உள்ள பூததங்கெட்டு அணையின் ஒரு பகுதியை காட்டடிக்கடவில் இருந்து பார்க்க முடியும். இலவீழபூஞ்சிரா மற்றும் தொம்மன்குத்து போன்ற சுற்றுலாத் தலங்களை இங்கிருந்து பார்க்க முடியும். கொட்டப்பாரா காட்சி முனை மற்றும் ஆனையடிகுத்து நீர்வீழ்ச்சிகளும் காட்டடிக்கடவுக்கு அருகில் அமைந்துள்ளன. 

## மேற்கோள்கள்

பகுப்பு:இடுக்கி மாவட்டத்திலுள்ள சுற்றுலாத் தலங்கள்
பெரியசேமூர் பேருந்து நிலையம், ஈரோடு

**பெரியசேமூர் பேருந்து நிலையம்** ஆனது ஈரோடு மாநகரத்தில் அமையப்பெரும் ஒரு புதிய புறநகர் பேருந்து நிலையம் ஆகும்.

ஈரோடு மாநகரின் மையப்பகுதியில் அமையப்பெற்றுள்ள சுதந்திரதின வெள்ளிவிழா மத்திய பேருந்து நிலையத்தை பிரித்து கரூர் சாலையில் உள்ள சோலார் மற்றும் சத்தி சாலையில் உள்ள பெரியசேமூர் ஆகிய இரண்டு இடங்களில் புறநகர் பேருந்து நிலையங்கள் உருவாக்கப்பட்டது.

**அமைவிடம்**

இது ஈரோட்டிலிருந்து சத்தியமங்கலம் செல்லும் பிரதான சாலையையொட்டி பெரியசேமூர் பகுதியில் அமைந்துள்ளது. மத்திய பேருந்து நிலையம் அருகே உள்ள சுவஸ்திக் சந்திப்பிலிருந்து 3  கி.மீ. தொலைவில் கனிராவுத்தர்குளம் எதிரில் அமைந்துள்ளது. 

இது ஈரோடு சந்திப்பு தொடருந்து நிலையம் சுமார் 6 கி. மீ தொலைவிலும் சித்தோட்டிலிருந்து சுமார் 5 கி.மீ தொலைவிலும் அமைந்துள்ளது.

சுமார் 14 ஏக்கர் நிலப்பரப்பில் சத்தி சாலைக்கும் அக்ரஹாரம் இணைப்பு சாலைக்கும் இடைப்பட்ட பகுதியில் சுமார் 130 கோடி மதிப்பீட்டில் இந்தப் பேருந்து நிலையம் அமைகிறது. 

இந்தப் பேருந்து நிலையத்திலிருந்து கோபி, சத்தி, அந்தியூர், மேட்டூர், தாளவாடி, மைசூர், பெங்களூரு, கோவை, திருப்பூர் போன்ற பகுதிகளுக்கான பேருந்துகள் இயக்கப்படவுள்ளது.

**மேலும் பார்க்க**

* மத்திய பேருந்து நிலையம், ஈரோடு
* சோலார் பேருந்து நிலையம், ஈரோடு
* ஈரோடு மாநகர பேருந்து வழித்தடங்கள்

பகுப்பு:தமிழ்நாட்டுப் பேருந்து நிலையங்கள்
பகுப்பு:ஈரோடு
கெப்ளர்-41

**கெப்ளர் - 41** அல்லது** KOI - 196** *(Kepler-41)* or *(KOI-196)* என்பது சிக்னசு விண்மீன் குழுவில் உள்ள ஒரு விண்மீன் ஆகும்.  சூரியனைப்  போன்ற ஜி - வகை முதன்மை வரிசை  விண்மீனாகும் , இது சுமார் 3,68 ஒளி ஆண்டுகள் (1130 பார்செக்) தொலைவில் அமைந்துள்ளது.  சூரியனை விட 129% மடங்கு ஆரமும் 5,750 கெ. மேற்பரப்பு வெப்பநிலையும்  115%   சூரியப் பொறுண்மையும் கொண்டுள்ளது. 2013 - 14 ஆம் ஆண்டில் கெப்ளர் - 41 க்கு  விண்மீன்  இணைகளைத் தேடுவது உறுதியற்ற முடிவுகளை அளித்துள்ளது - கெப்ளர் 41 ஒற்றை விண்மீனாக உள்ளது.

## கோள் அமைப்பு
2011 ஆம் ஆண்டில் கெப்ளர் - 41பி என்ற கோள்  விண்மீனின் வட்டணையில் கண்டுபிடிக்கப்பட்டது. இந்தக் கோள் கெப்ளர் - 41க்கு மிக அருகில் 1.86 நாள் அலைவுநேரத்தில் சுற்றி வருகிறது. கெப்ளர் - 41 இலிருந்து அதிக அளவு கதிர்வீச்சைப் பெற்ற போதிலும் , கெப்ளர். 41பி  யின் ஆரம் வியாழனை விட குறைவாக இருப்பதாக  தொடக்கத்தில் நம்பப்பட்டது. இது ஒரு சூடான வியாழன் இயல்பற்றதாக  இருப்பினும் பின்னர் செய்த  நோக்கீடுகள் மற்ற சூடான  வியாழன்களைப் போலவே ஒரு கூடுதலான ஆரத்தைக் காட்டின. கெப்ளர் - 41பி ம் வடிவியல்  தெறிப்பெண் 0.30  ஆகும்.

## மேற்கோள்கள்

பகுப்பு:சிக்னசு (விண்மீன் குழாம்)
பகுப்பு:முதன்மை வரிசை விண்மீன்கள்
கெப்ளர்-51

thumb | வலது | கெப்ளர்-51 விண்மீன்
 
 
 

 
 

**கெப்ளர்- 51** *(Kepler-51)*என்பது சுமார் 500 மில்லியன் ஆண்டுகள் பழமையான சூரியனைப் போன்ற ஒரு  விண்மீனாகும். இது மூன்று மீ பஃப்  கோள்களால் சுற்றப்படுகிறது - கெப்ளர் - 51பி, சி,   டி  ஆகியவை அறியப்பட்ட எந்தப்  புறக்கோளையும்  விட மிகக் குறைந்த அடர்த்தியைக் கொண்டுள்ளன.   கோள்கள் ஆரத்தில் வியாழன் போன்ற வளிமப் பெருங்கோள்களை ஒத்திருக்கின்றன , ஆனால் அவற்றின் அளவிற்கு வழக்கத்திற்கு மாறாக சிறிய  பொருண்மைகளைக் கொண்டுள்ளன. இவை புவியை விட சில மடங்கு மட்டுமே பெரியவை.

## கோள் அமைப்பு
கெப்ளர் - 51 மூன்று  கோள்களைக் கொண்டுள்ளது - அனைத்தும் சூப்பர் பஃப்ஸ்.  - 51பி, சி, டி ஆகியவை எந்த ஒரு புறக்கோளையும் விட மிகக்குறைந்த அடர்த்தியைக் கொண்டுள்ளன.

## மேற்கோள்கள்

## மேலும் படிக்க
*Kepler-51 is Home to Three Super-Puff Exoplanets, Sci-News, Dec 20, 2019 by Natali Anderson

பகுப்பு:சிக்னசு (விண்மீன் குழாம்)
பகுப்பு:முதன்மை வரிசை விண்மீன்கள்
தபதி நீர்முனை

**தபதி நீர்முனை** (*Tapi Riverfront*)  என்பது இந்தியாவின் குசராத்து மாநிலம் சூரத்து நகரத்தில் பாயும் தபதி ஆற்றின் கரையில் உருவாக்கப்பட்ட ஒரு நீர்முனை ஆகும். மாநில அரசு ஆற்றங்கரையில் 54 எக்க்டேர் நிலத்தை ஆற்றங்கரை திட்ட மேம்பாட்டிற்காக ஒதுக்கியது.

சூரத்து நகராட்சி ஆணையம் அகமதாபாத்தில் உள்ள சபர்மதி நதிக்கரை திட்டத்தின் படி தபதி நதியை சுற்றுச்சூழல் பாதுகாப்பாகவும், பொது பொழுதுபோக்கு மையமாகவும் மாற்றுவதை நோக்கமாகக் கொண்டு செயல்பட்டு வருகிறது. 

## மேற்கோள்கள்

பகுப்பு:சூரத் மாவட்டம்
நன்புரா பார்சி நூலகம்

**நன்புரா பார்சி நூலகம் மற்றும் வாசிப்பு அறை** (*Nanpura Parsi Library and Reading Room*)  இந்தியாவின் குசராத்து மாநிலம் சூரத்து நகரத்திலுள்ள மிகப் பழமையான ஒரு பொது நூலகமாகும். முன்னதாக இந்நூலகம் பார்சி கலாச்சாரம் தொடர்பான புத்தகங்களின் பெரிய தொகுப்பு என அறியப்பட்டது.

நூலகத்தின் மீதான ஆர்வம் குறைந்து வருவதால், இது இறுதியில் மூடப்பட்டது. நூலகத்தின் உள்ளடக்கங்கள் நவ்சாரி மற்றும் மும்பையில் உள்ள நூலகங்களுக்கும், சூரத் பார்சி பஞ்சாயத்தின் கட்டுப்பாட்டில் உள்ள மற்ற நூலகங்களுக்கும் அனுப்பப்பட்டன. 

மானவ் விகாசு சன்சுதான் என்ற  சூரத்தில் உள்ள மற்ற நூலகங்களை நடத்தும் அறக்கட்டளை, நன்புரா பார்சி நூலகம் மூடப்பட்ட பிறகு 1980 ஆம் ஆண்டில் செயல்படத் தொடங்கியது.  இது இப்போது ஆங்கிலம், குசராத்தி மற்றும் இந்தி வாராந்திர இதழ்கள் மற்றும் செய்தித்தாள்களை மட்டுமே கொண்டுள்ளது. 

## மேற்கோள்கள்

பகுப்பு:சூரத் மாவட்டம்
பகுப்பு:இந்திய நூலகங்கள்
கெப்ளர்-71

**கெப்ளர் - 71** *(Kepler-71)* என்பது சிக்னசு விண்மீன் குழுவில் உள்ள ஒரு மஞ்சள் முதன்மை வரிசை விண்மீனாகும்.

## விண்மீனின்  பான்மைகள்
கெப்ளர் - 71 சூரியனின் இளம் உலோகத்தில் 170% கனமான தனிமங்களால் செறிவூட்டப்பட்டு , மிக ந்தன்மையான விண்மீன் கரும்புள்ளிச் செயல்பாட்டைக் கொண்டுள்ளது.  கரும்புள்ளிகள் 40% விண்மீன் மேற்பரப்பை இடைநிலை அகலாங்குகளில் உள்ளடக்கியுள்ளது. ஒவ்வொரு கோள் கடப்பும் சராசரியாக ஆறு  கரும்புள்ளிகளைக் கடந்து செல்கிறது.  முகப்பகுதி பகுதிகள் இன்னும் விரிவானவை.  சூரியனைப் போலல்லாமல் கெப்ளர் - 71 இன் ஒளிக்கோளம் 2% க்கும் மிகாமல் வேறுபட்ட சுழற்சியுடன் கிட்டத்தட்ட  விறைப்பான உடல் போல சுற்றிவருகிறது.

## கோள் அமைப்பு
சூடான வியாழனான கெப்ளர்- 71பி என்ற  கோள் 2010 ஆம் ஆண்டு கெப்ளர் 71  விண்மீனைச்ச் சுற்றிவருவதாகக் கண்டுபிடிக்கப்பட்டது.

## மேற்கோள்கள்

பகுப்பு:சிக்னசு (விண்மீன் குழாம்)
பகுப்பு:முதன்மை வரிசை விண்மீன்கள்
கடம்தலா-குர்தி சட்டமன்றத் தொகுதி

**கடம்தலா-குர்தி சட்டமன்றத் தொகுதி** (*Kadamtala–Kurti Assembly constituency*)  இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும். இது வடக்கு திரிபுரா மாவட்டத்தின் ஒரு பகுதியாகும்.

## சட்டப் பேரவை உறுப்பினர்கள்

## தேர்தல் முடிவுகள்
### 2023

### 2018

## மேலும் பார்க்கவும்

* திரிபுரா சட்டப் பேரவையின் தொகுதிகளின் பட்டியல்
* வடக்கு திரிபுரா மாவட்டம்

## மேற்கோள்கள்

பகுப்பு:திரிபுரா சட்டமன்றத் தொகுதிகள்
பகுப்பு:வடக்கு திரிப்புரா மாவட்டம்
வில்சன் சம்பிரமாரி

**வில்சன் சம்பிரமாரி** (*Wilson Champramary*) இந்தியாவைச் சேர்ந்த ஓர் அரசியல்வாதியாவார். மேற்கு வங்காள மாநிலத்தைச் சேர்ந்த இவர் இரண்டு முறை அம்மாநிலத்தின் சட்ட மன்ற உறுப்பினராக இருந்துள்ளார். கல்சினி சட்டமன்ற தொகுதியை  பிரதிநிதித்துவப்படுத்துகிறார்.

2016 ஆம் ஆண்டு நடைபெற்ற  சட்டமன்றத் தேர்தலில் கல்சினி தொகுதியில் அகில இந்திய திரிணாமுல் காங்கிரசு கட்சியின் வேட்பாளராகப் போட்டியிட்டு வெற்றி பெற்றார்.  பாரதிய சனதா கட்சி வேட்பாளர் விசால்  லாமாவை இத்தேர்தலில் வில்சன் தோற்கடித்தார்.

2009 ஆம் ஆண்டில் நடைபெற்ற இடைத்தேர்தலில்  முந்தைய சட்டமன்ற உறுப்பினர் மனோகர் திர்கியை  கூர்க்கா இயன்முக்தி மோர்ச்சாவின் ஆதரவுடன்  அலிபுருதுவார் தொகுதியில் சுயேட்சையாகப் போட்டியிட்டு மக்களவைத் தேர்தலில் வெற்றி பெற்றார். 2016 ஆம் ஆண்டு இவர் அகில இந்திய திரிணாமுல் காங்கிரசு கட்சியில்  சேர்ந்தார், ஆனால் பின்னர் 2019 மக்களவைத் தேர்தலுக்குப் பிறகு பாரதிய சனதா கட்சிக்கு  மாறினார்.

## மேற்கோள்கள்

பகுப்பு:அகில இந்திய திரிணாமுல் காங்கிரசு அரசியல்வாதிகள்
பகுப்பு:வாழும் மக்கள்
பகுப்பு:மேற்கு வங்காளத்தைச் சேர்ந்த பாரதிய ஜனதா கட்சி அரசியல்வாதிகள்
ஐசிசி வாகையாளர் வெற்றிக்கிண்ணம்

**ஐசிசி வாகையாளர் வெற்றிக்கிண்ணம்** (*ICC Champions Trophy*) என்பது பன்னாட்டுத் துடுப்பாட்ட அவை அல்லது ஐசிசியால் நடத்தப்படும் ஒருநாள் பன்னாட்டுத் (ஒ.நா.ப) துடுப்பாட்டப் போட்டியாகும். தேர்வுப் போட்டிகளில் விளையாடாத நாடுகளில் விளையாட்டின் வளர்ச்சிக்காக நிதி திரட்டும் ஒரு குறுகிய துடுப்பாட்டப் போட்டியாக நடத்தும் வகையில், ஐசிசி நிறுவனம் வாகையாளர் வெற்றிக்கிண்ண யோசனையை முன்வைத்து, 1998-இல் இத்தொடர் தொடங்கப்பட்டது. துடுப்பாட்ட உலகக்கிண்ணம் போன்ற மற்றொரு பெரிய துடுப்பாட்ட நிகழ்வின் அதே ஒருநாள் வடிவமைப்பைக் கொண்ட ஐ.சி.சி நிகழ்வுகளில் ஒன்றாக இது உள்ளது.

## வரலாறு

இத்தொடர் **ஐசிசி வெளியேற்றத் தொடர்** (*ICC KnockOut Tournament*) என்ற பெயரில் 1998 இல் தொடங்கப்பட்டு கிட்டத்தட்ட நான்கு ஆண்டுகளுக்கு முறை விளையாடப்பட்டு வருகிறது. இவ்விருதின் பெயர் 2002 இல் ஐசிசி வாகையாளர் வெற்றிக்கிண்ணம் என மாற்றப்பட்டது.

தொடக்கத்தில் ஐசிசி-யின் முழு உறுப்பு நாடுகள் மட்டும் கலந்து கொண்ட இத்தொடரில், 2000 முதல் 2004 வரை இணை-உறுப்பு நாடுகளும் பங்கேற்றன. 2009 முதல், இத்தொடரில் தர-வரிசையில் உயர்நிலையில் உள்ள எட்டு நாடுகள் மட்டும் பங்கேற்றன.

## வடிவம்
2009 முதல், மொத்தம் எட்டு அணிகள் நான்கு அணிஅக்ள் கொண்ட இரண்டு குழுக்களில் சுழல்-முறை வடிவத்தில் விளையாடின, ஒவ்வொரு குழுவிலும் முதல் இரண்டு அணிகள் அரையிறுதியில் விளையாடின. ஒரு போட்டியில் தோல்வியடைவது என்பது போட்டியிலிருந்து வெளியேறுவதாகும். போட்டியின் தற்போதைய வடிவத்தில் மொத்தம் 15 போட்டிகள் விளையாடப்படுகின்றன, போட்டிகள் சுமார் இரண்டரை வாரங்கள் நீடிக்கும்.

## தகுதி
2021 முதல், அண்மைய உலகக்கிண்ணப் போட்டித் தொடரில் முதல் எட்டு இடங்களைப் பிடிக்கும் அணிகள் ஐசிசி வாகையாளர் வெற்றிக்கிண்ணத் தொடரில் விளையாடுகின்றன.

## முடிவுகள்

## இவற்றையும் பார்க்க
*துடுப்பாட்ட உலகக்கிண்ணம்
*ஐசிசி ஆண்கள் இருபது20 உலகக்கிண்ணம்
*ஐசிசி உலகத் தேர்வுத் துடுப்பாட்ட வாகை

## மேற்கோள்கள்
பபியாச்சாரா சட்டமன்றத் தொகுதி

**பபியாச்சாரா சட்டமன்றத் தொகுதி** (*Pabiachhara Assembly constituency*) என்பது இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும். 

இது உனகோட்டி மாவட்டத்தின் ஒரு பகுதியாகும். இந்த சட்டமன்றத் தொகுதி பட்டியல் சாதியினருக்கு ஒதுக்கப்பட்டுள்ளது.

## சட்டப் பேரவை உறுப்பினர்கள்

## தேர்தல் முடிவுகள்

### 2018

### 2023

## மேலும் பார்க்கவும்

* திரிபுரா சட்டப் பேரவையின் தொகுதிகளின் பட்டியல்
* உனகோட்டி மாவட்டம்

## மேற்கோள்கள்

பகுப்பு:திரிபுரா சட்டமன்றத் தொகுதிகள்
பகுப்பு:உனகோடி மாவட்டம்
சுமு வனவிலங்கு பூங்கா

**சுமு வனவிலங்கு பூங்கா** (*Sumu Wildlife Park*) என்பது நைஜீரியாவின் பௌச்சி மாநிலத்தின் கஞ்சுவா உள்ளூர் அரசாங்கப் பகுதியின் சுமு காட்டில் அமைந்துள்ள ஒரு சிறிய விளையாட்டு இருப்பு ஆகும். இது 2006-ஆம் ஆண்டில் செயல்பாட்டிற்காக திறக்கப்பட்டது   சுமு வன காப்பகம் பௌச்சியிலிருந்து வடக்கே அமைந்துள்ளது.  இது பௌச்சியில் உள்ள மூன்று வனவிலங்கு பூங்காக்களில் ஒன்றாகும்

## நன்கொடைகள்
பூங்காவைத் திறந்த பிறகு, நமீபிய அரசாங்கம் 10 ஒட்டகச்சிவிங்கிகள், 53 புர்செல்ஸ் வரிக்குதிரைகள், 14 தென்னாப்பிரிக்க மான்கள், 23 நீலக் காட்டுமான்கள், 21 சிவப்பு ஹார்ட்பீஸ்ட்கள், 24 ஆப்பிரிக்க மறிமான்கள், 26 குடு வகை மான்கள், 52 தென்னாப்பிரிக்க ஆட்டு வகை  மான்கள் 56 சாதாரண இம்பாலா வகை விலங்கினங்கள் ஆகியவற்றை உள்ளடக்கிய மொத்தம் 279 வனவிலங்கு இனங்களை பௌச்சி மாநில அரசுக்கு நன்கொடையாக வழங்கியது. இந்த விலங்குகள் நமீபியாவில் உள்ள பல்வேறு விளையாட்டு இருப்புகளிலிருந்து பெறப்பட்டவை. சுமு விலங்களுக்கு பாதுகாப்பாக இருப்பதையும், அது வேலியிடப்பட்ட மற்றும் விளையாட்டு நட்பு வன காப்பகமாக இருப்பதையும் அவர்கள் உறுதிசெய்தனர், எனவே இது விலங்குகளுக்கு மிகவும் பொருத்தமானது. விளையாட்டு காவலர்கள் மற்றும் வனவிலங்கு பாதுகாப்பாளர்கள் விலங்குகளை கண்காணிக்கிறார்கள். 

## சுற்றுச்சூழல் மற்றும் காலநிலை
பருவநிலை மாற்றத்தின் பாதிப்பில் இருந்து சுற்றுச்சூழலைப் பாதுகாக்க உதவும் வகையில் சுமு பரந்த உயிர் பூங்கா அமைக்கப்பட்டுள்ளது. சுற்றுலாத் தலமாக மட்டுமல்லாமல், வனவிலங்கு பூங்காவில் மரங்களை நடுவதன் மூலம் சுற்றுச்சூழலைப் பாதுகாத்தல், விலங்கினங்கள் மற்றும் தாவரங்களைப் பாதுகாத்தல் போன்ற நோக்கங்களையும் இப்பூங்கா கொண்டுள்ளது.  

## மேற்கோள்கள்

பகுப்பு:Coordinates on Wikidata
பகுப்பு:நைஜீரியா
பகுப்பு:வனவிலங்குகள் காப்பகங்கள்
திரிதிப் சௌதுரி

**திரிதிப் சௌதுரி**  (*Tridib Chaudhuri*)  இந்தியாவைச் சேர்ந்த ஓர் அரசியல்வாதியாவார். 1911 ஆம் ஆண்டு திசம்பர் மாதம் 12 ஆம் தேதியன்று இவர் பிறந்தார். இந்திய சுதந்திர ஆர்வலராகவும் இவர் அறியப்படுகிறார். புரட்சிகர சோசலிச கட்சியின் தலைவர் மற்றும் நிறுவனராக செயல்பட்டார். மேற்கு வங்காளத்தில் பகரம்பூர் மக்களவை தொகுதியின் நாடாளுமன்ற  உறுப்பினராக இருந்தார்.  1974 ஆம் ஆண்டு நடைபெற்ற இந்திய குடியரசுத் தலைவர் தேர்தலில் கூட்டு எதிர்க்கட்சி வேட்பாளராக இருந்தார். இந்தியாவில் குடியரசுத் தலைவர் தேர்தலில் பங்கேற்ற முதல் வங்காளி என்ற சிறப்பை பெற்றார். 1952 ஆம் ஆண்டு முதல் 1984 ஆம் ஆண்டு வரை மக்களவை உறுப்பினராகவும், 1987 ஆம் ஆண்டு முதல் 1997 ஆம் ஆண்டு  இறக்கும் வரை மாநிலங்களவை உறுப்பினராகவும் இருந்தார். கோவா விடுதலை இயக்கத்தில் பங்கேற்றார்.  புரட்சிகர சோசலிச கட்சியின் நிறுவனர்களில் ஒருவர் என்ற சிறப்புக்கும் உரியவராக இருந்தார். 

1933 ஆம் ஆண்டில் தனது இளங்கலை பட்டத் தேர்வில் தேர்ச்சி பெற்றார், பின்னர் இவர் காலனித்துவ ஆட்சிக்கு எதிராக தேசத்துரோகத்திற்காக சிறையில் அடைக்கப்பட்டபோது, சிறையில் இருந்து புற மாணவராக கல்கத்தா பல்கலைக்கழகத்தில் பொருளாதாரத்தில் முதுகலை பட்டம் பெற்றார்.  

## மக்களவை அனுபவம்
திரிதிப் சௌதுரி ஏழு  முறை மக்களவைகளில் இருந்தார்.

• 1 ஆவது மக்களவை

• 2 ஆவது மக்களவை

• 3 ஆவது மக்களவை

• 4 ஆவது மக்களவை

• 5 ஆவது மக்களவை

• 6 ஆவது மக்களவை

• 7 ஆவது மக்களவை

## 1974 இந்திய சனாதிபதி தேர்தல்
17 ஆகஸ்ட் 1974 ஆம் ஆண்டு ஆகத்து மாதம் 17 ஆம் தேதியன்று  இந்திய தேர்தல் ஆணையம் இந்தியாவின் மறைமுக 6 ஆவது குடியரசுத் தலைவர் தேர்தலை நடத்தியது. திரிதிப் சவுத்ரி 1,89,196 வாக்குகள் வித்தியாசத்தில் பக்ருதீன் அலி அகமதுவிடம் தோல்வியடைந்தார்.

## புத்தகங்கள்
• தி சுவிங் பேக்: A Critical Survey of the devious Zig-zags of CPI, Political Line (1947–50).

## மேற்கோள்கள்

பகுப்பு:7வது மக்களவை உறுப்பினர்கள்
பகுப்பு:6வது மக்களவை உறுப்பினர்கள்
பகுப்பு:5வது மக்களவை உறுப்பினர்கள்
பகுப்பு:4வது மக்களவை உறுப்பினர்கள்
பகுப்பு:3வது மக்களவை உறுப்பினர்கள்
பகுப்பு:2ஆவது மக்களவை உறுப்பினர்கள்
பகுப்பு:1ஆவது மக்களவை உறுப்பினர்கள்
பகுப்பு:1997 இறப்புகள்
பகுப்பு:1911 பிறப்புகள்
பகுப்பு:மேற்கு வங்காள அரசியல்வாதிகள்